**Позив за серију радионица Мењажа - Мењам трему за припрему!**

Отворено је пријављивање за децембарске онлајн радионице Центра за развој каријере и саветовање студената Универзитета у Београду!

Уколико желите да научите да препознате своје потенцијале, разрадите каријерни план, добијете подршку у доношењу важни одлука и научите како најбоље да се представите послодавцу, дођите на наше онлајн славље.

Центар за развој каријере и саветовање студената наставља са дугогодишњом праксом да за свој рођендан припреми специјални програм као поклон студентима.

**Овог децембра славимо целу недељу, од 7. до 11. децембра.**

Програм Мењажа - Мењам трему за припрему представља серију радионица чији је циљ унапређење запошљивости студената Универзитета Београду.

Током једне недеље, тим центра поделиће са вама најважније идеје, савете и материјале који ће вам помоћи да решите све недоумице, да се ослободите треме и кренете одважно у правцу жељене каријере.

Придружите нам се у прослави 14. рођендана, а уместо поклона донесите проактиван приступ у развоју своје каријере.

Будите са нама сваког дана, од 14.00 часова:

- Понедељак, 7. децембар

**Шта су моји потенцијали?**

- Уторак, 8. децембар

**Испланирај свој каријерни пут**

- Среда, 9. децембар

**Одлучити или не, питање је како**

- Четвртак, 10. децембар

**Представи се послодавцу - ЦВ и мотивационо писмо**

- Петак, 11. децембар.

**Представи се послодавцу - интервју за посао**

Своје место на радионицама можете да резервишете попуњавањем пријавног формулара **([https://forms.gle/tFUB1LihUWrf8omy7](https://l.facebook.com/l.php?u=https%3A%2F%2Fforms.gle%2FtFUB1LihUWrf8omy7%3Ffbclid%3DIwAR2WvJc6Mxy7JBdBkGl9kQV40mQvvJHDIIAk9GJmxv7U6d9_p_bLBYQ9t80&h=AT30QPY65fzjCuEeOodCe1LPMeWC9mlwtxQbjSnT3jD7t_syLNof0bBW5JVP8D1o8MU69I1DpBiyz0z1BiNufb1FCEDKYjZffUnjfigGz6-E9AaN9ywjFUnCju_Dc09mrm-gILw&__tn__=-UK*F&c%5b0%5d=AT145LpAocJQ1rcXfg_EQ5O9w8RXftJhYZ9JSzWp5Drs5xX2TcBJGANtJbiQ6QvcbHmoTlUKSKUNJmHaZoh4woNTCuuo5KdK_K0_b0B31bGj9OTXSRvVVe6zKLgNTKa3Q0TSM3h5tcUkTxa5CODLJCXrWgMvtVh27XYfFKxMzl85qvmyJlYZTAUceTuQSAA1FvcRbYSM9x6bOJH3MJfrGHNO-A" \t "_blank))** најкасније до 4. децембра 2020. у 16 часова.

Напомена: Свака радионица трајаће око 90 минута и реализоваће се путем Зоом платформе. Свим учесницима биће неопходна камера и микрофон, рачунар или мобилни телефон и интернет конекција.

За све заинтересоване који неће бити у прилици да нам се придруже и овај пут прате уживо програм, организујемо ускоро онлајн курс “Вештине управљања каријером” који ће се реализовати током пет недеља на Мудл платформи Универзитета у Београду и упис ће почети почетком 2021. године.